Document ID: /roh_data/filtered/swiss_laws_in_ROHinterleaved.jsonl.gz/33794

This text was translated from EN into Rumantsch Grischun.

The research funding institutions ensure that research which they support conforms to the rules of scientific integrity and good scientific practice. If they have good reason to believe that these rules are being breached, they may, within their funding and controlling mechanisms, obtain information from national or foreign institutions or persons concerned and provide information to such institutions or persons. They shall set out administrative sanctions in their regulations for violations of scientific integrity and good scientific practice in connection with the acquisition and use of their funding. They may apply one or more of the following measures:a. written reprimand;b. written warning;c. reduction, suspension or repayment of the contributions;d. temporary exclusion from making further applications. They may inform the employing institution of violations and sanctions. Offences under Article 37 or 38 of the Subsidies Act of 5 October 1990 in relation to research funding are prosecuted by SERI in accordance with the provisions of the Federal Act of 22 March 1974 on Administrative Criminal Law. SR 616.1 SR 313.0

Las instituziuns da promoziun da la perscrutaziun fan attenziun che la perscrutaziun ch’ellas promovan vegnia realisada tenor las reglas da l’integritad scientifica e da la buna pratica scientifica. En cas d’in suspect motivà da violaziun da questas reglas pon ellas, en il rom da lur promoziun u da lur controllas, dumandar scleriments tar instituziuns svizras ed estras u tar persunas pertutgadas e dar scleriments a talas instituziuns u persunas. En lur reglaments prevesan ellas sancziuns da dretg administrativ en cas da cuntravenziuns cunter l’integritad scientifica e cunter la buna pratica scientifica, che stattan en connex cun l’acquisiziun u cun il diever da lur contribuziuns. En quest connex pon ellas prevair ina u pliras da las suandantas mesiras:a. reprimanda en scrit;b. avertiment en scrit;c. reducziun, sistida u dumonda da restituziun da las contribuziuns;d. exclusiun temporara da l’ulteriura procedura da far dumondas da contribuziun. Ellas pon infurmar l’instituziun patruna davart cuntravenziuns e sancziuns. Acts chastiabels en il sectur da la promoziun da la perscrutaziun tenor l’artitgel 37 u 38 da la Lescha da subvenziuns dals 5 d’october 1990 vegnan chastiads tenor las disposiziuns da la Lescha federala dals 22 da mars 1974 davart il dretg penal administrativ tras il SEFRI. SR 616.1 SR 313.0